Melding i Visma.

Trafikktryggleik for gåande og syklande

Skulen er kjend med at det mykje anleggstrafikk rundt bygging av Klettatunnelen. Gunvor Bjordal Solvik har vore i kontakt med Vigdis Lobenz . Ho har tatt tak i saka. Lobenz har vore i dialog med byggleiar i Statens vegvesen, Eirik Markeset. På bakgrunn av innspel frå Solvik og Lobenz har Markeset vore i kontakt med entreprenør og dei har gått igjennom rutinane. Vigdis Lobenz har no vore på synfaring og ut frå hennar vurderingar er det no gjort endringar som er i samsvar med krava i arbeidsvarslingsplanen.

Men det er viktig at skule og foreldre snakkar med elevane om at dei må vere ekstra på vakt når dei ferdast i dette området. Lastebilar og store køyretøy har store blindsoner. Og det er viktig at elevane brukar refleks og lys på sykkelen.

<https://www.youtube.com/watch?v=QXcc9a2hcQ0>

Klassane kjem til å bruke illustrasjonsvideoen frå Statens vegvesen som utgangspunkt for å snakke med elevane. Denne videon kan også vere fin for foreldre og sjå ilag med barna sine og samtale om trafikktryggleik.

I haust skal Førde barneskule gjennomføre to veker med ekstra fokus på refleksbruk. Dette er i eit samarbeid med FAU. Vi håpar at dette også kan vere med på å gjere trafikktryggleiken betre.